b'\n_START_ARTICLE_\nMario Alfag\xc3\xbcell\n_START_PARAGRAPH_\nMario Alfag\xc3\xbcell (s. 1948 San Jos\xc3\xa9) on costaricalainen s\xc3\xa4velt\xc3\xa4j\xc3\xa4. H\xc3\xa4n opiskeli s\xc3\xa4vellyst\xc3\xa4 ja pianonsoittoa Costa Rican kansallisessa yliopistossa vuosina 1966\xe2\x80\x9376. H\xc3\xa4n t\xc3\xa4ydensi s\xc3\xa4vellysopintojaan Brian Ferneyhoughin ja Klaus Huberin johdolla Hochschule f\xc3\xbcr Musik Freiburgissa, Saksassa vuosina 1976\xe2\x80\x9380. Alfag\xc3\xbcellin saamiin tunnustuksiin lukeutuvat Costa Rican hallituksen kansalliset s\xc3\xa4vellyspalkinnot vuosilta 1982 (teoksista Sonaatti vasemmalle k\xc3\xa4delle, op. 14, ja Sinfoniset episodit, op. 19), 2001 (teoksesta Sonata quasi un claro de luna, op. 111) ja 2007 (pianokonsertto vasemmalle k\xc3\xa4delle ja orkesterille, op. 145). Alfag\xc3\xbcell on saanut my\xc3\xb6s muita palkintoja, kuten Premio Ancoran San Jos\xc3\xa9ssa vuonna 1975 pianotriosta (op. 5)._NEWLINE_Alfag\xc3\xbcell on s\xc3\xa4velt\xc3\xa4nyt lukuisia orkesteri-, kamarimusiikki-, kuoro-/muita vokaali-, piano- ja urkuteoksia. Lis\xc3\xa4ksi h\xc3\xa4nen tuotantoonsa kuuluu n\xc3\xa4ytt\xc3\xa4m\xc3\xb6teoksia (oopperoita, zarzuela, baletti). Orkesterituotannon joukossa on sinfonioita, konserttoja ja muita s\xc3\xa4vellyksi\xc3\xa4. Alfag\xc3\xbcellin musiikkia on esitetty Costa Ricassa, Saksassa, Argentiinassa, Brasiliassa, Kanadassa, Chiless\xc3\xa4, Kolumbiassa, Ecuadorissa, El Salvadorissa, Guatemalassa, Italiassa, Meksikossa, Nicaraguassa, Perussa, Puolassa, Espanjassa, Sveitsiss\xc3\xa4, Togossa, Uruguayss\xc3\xa4, Yhdysvalloissa ja Venezuelassa._NEWLINE_Alfag\xc3\xbcell on kuulunut Costa Rican kansallisen yliopiston henkil\xc3\xb6kuntaan vuodesta 1975.'